יחסי אל סלוודור – ספרד

יחסי אל סלוודור–ספרד הם היחסים הנוכחיים וההיסטוריים בין אל סלוודור לספרד. שתי המדינות חברות באיגוד האקדמיות לשפה הספרדית, בארגון המדינות האיברו-אמריקניות ובאו"ם.

== היסטוריה ==
=== קולוניזציה ספרדית ===
בשנת 1524 פתח החוקר והכובש הספרדי פדרו דה אלוואראדו במערכה נגד בני הפיפיל, תושבי קוסקטלאן (בשטחי אל סלוודור המודרנית). ב-1528 הביסו הכוחות הספרדים את לוחמי פיפיל והקימו נוכחות קבועה בסן סלוודור של ימינו.<ref name="History">[https://www.britannica.com/place/El-Salvador/The-colonial-period Encyclopedia Britannica: El Salvador]</ref>

לאחר הכיבוש, שטחה של אל סלוודור הפך רשמית לחלק מהאימפריה הספרדית ונשלט על ידי מלכות המשנה של ספרד החדשה במקסיקו סיטי ונוהל על ידי הבירה האזורית בגואטמלה סיטי. תחת האימפריה הספרדית, שטחה של אל סלוודור הפך ללב חקלאי של הקפיטניה חנרל של גואטמלה. ברוב השטח גודלו קקאו, קפה ואינדיגו.

=== עצמאות ===
בנובמבר 1811 הוציאו מנהיגי תנועת העצמאות חוסה מתיאס דלגדו, כומר קתולי, ואחיינו, מנואל חוסה ארסה, קריאה לעצמאות מספרד. עקב התנועה התרחשו כמה התקוממויות ברחבי השטח, שדוכאו במהירות על ידי השלטונות הספרדיים. בשנת 1821 אושרה הקריאה לעצמאות על ידי פקידים בגואטמלה, אולם אל סלוודור התנגדה להתאגדות שטחה באימפריה המקסיקנית תחת הקיסר אגוסטין דה איטורבידה. בגלל נושא זה, אל סלוודור ביקשה להיות מסופחת על ידי ארצות הברית כאשר בשנת 1823, האימפריה המקסיקנית התפרקה ואל סלוודור הצטרפה לגואטמלה, הונדורס, קוסטה ריקה וניקרגואה בפרובינציות המאוחדות של מרכז אמריקה. האיחוד פורק בשנת 1839.
המלך הספרדי [[חואן קרלוס הראשון וראש הממשלה חוסה לואיס רודריגס ספאטרו השתתפו בפסגה האיברית-אמריקאית בסן סלבדור; 2008.]]

=== לאחר העצמאות ===
ב-24 ביוני 1865 אל סלוודור וספרד כוננו יחסים דיפלומטיים וחתמו על חוזה שלום וידידות.<ref name="Bilateral"></ref> מאז כינון היחסים הדיפלומטיים היחסים הדו-צדדיים בין שני העמים היו מוגבלים. בשנת 1936 הכירה אל סלוודור, בפיקודו של הגנרל מקסימיליאנו ארנאנדס מרטינס, בממשלתו של הגנרל פרנסיסקו פרנקו.<ref>[http://www.unidadcivicaporlarepublica.es/memoria%20historica/republica%20y%20americalatina.pdf America Latina y La Guerra Civil Española (in Spanish)]</ref> בשנת 1977 הגיע מלך ספרד חואן קרלוס הראשון לביקור רשמי באל סלוודור.<ref>[http://www.mpr.gob.es/servicios2/publicaciones/vol16/pag_06.html Los Reyes en América (in Spanish)]</ref>

במהלך מלחמת האזרחים באל סלוודור בין השנים 1979–1992, ספרד מילאה תפקיד פעיל בניסיון למצוא פתרון לסכסוך בין הממשלה לחזית פרבונדו מרטי לשחרור לאומי (FMLN). בנובמבר 1989 נרצחו ב חמישה כמרים ספרדים על ידי חיילי אל סלוודור.<ref>[http://www.lavanguardia.com/vida/20170117/413425604823/espana-dice-que-no-puede-haber-reconciliacion-en-el-salvador-si-hay-impunidad.html España dice que no puede haber reconciliación en El Salvador si hay impunidad (in Spanish)]</ref> בשנת 1992 חתמו נציגי ממשלת אל סלוודור וה-FMLN על הסכם השלום בצ'פולפטק במקסיקו סיטי, כשבראש המתווכים עמדו נציגי ממשלת ספרד.<ref>[http://elpais.com/diario/1992/01/02/internacional/694306814_850215.html Gobierno y guerrilla firman la paz en El Salvador tras 12 años de guerra civil (in Spanish)]</ref>

בשנת 2007 ביקר המלך הספרדי חואן קרלוס הראשון באל סלוודור.<ref>[http://www.lavanguardia.com/20070325/51316982087/los-reyes-de-espana-comienzan-una-visita-de-cinco-dias-a-el-salvador-y-guatemala.html Los Reyes de España comienzan una visita de cinco días a El Salvador y Guatemala (in Spanish)]</ref> המלך חזר שוב בשנת 2008, מלווה על ידי ראש ממשלת ספרד חוסה לואיס רודריגס ספאטרו להשתתף בפסגה האיברית-אמריקאית המתקיימת בסן סלוודור. בשנת 2010 השיקה חברת התעופה הספרדית איבריה טיסות ישירות ממדריד לסן סלוודור.<ref>[http://flotilla-aerea.com/2010/09/21/iberia-anuncia-vuelo-directo-san-salvador-madrid/ Iberia anuncia vuelo directo San Salvador - Madrid (in Spanish)]</ref>

== היחסים בין שתי המדינות ==
לאורך השנים, גם אל סלוודור וגם ספרד חתמו על הסכמים וחוזים דו-צדדיים רבים כגון: אמנה בנושא הגנה קונסולרית (1953); הסכם על ויתור על ויזה לאזרחי שתי המדינות (1959); הסכם שיתוף פעולה מדעי וטכני (1988); הסכם לקידום והגנה על השקעות (1996); אמנת ההסגרה (1997); הסכם תחבורה אווירית (1997); והסכם להימנעות ממס כפול (2008).<ref name="Spain">[http://www.exteriores.gob.es/Documents/FichasPais/ELSALVADOR_FICHA%20PAIS.pdf Bilateral relations between El Salvador and Spain (in Spanish)]</ref>

== תחבורה ==
קיימות טיסות ישירות בין שתי המדינות עם איבריה.

== יחסי סחר ==
בשנת 2018 הסתכם המסחר בין אל סלוודור לספרד ב-306 מיליון דולר. הייצוא העיקרי של אל סלוודור לספרד כולל: קפה וטונה. הייצוא העיקרי של ספרד לאל סלבדור כולל: מכונות, כימיקלים, פלסטיק, תרופות, מכשירי חשמל ומוצרי ברזל ופלדה; אוכל, מכוניות וקוסמטיקה. ספרד היא שותפת המסחר ה-11 בגודלה של אל סלוודור בעולם והמשקיעה הזרה השישית בגודלה. חברות ספרדיות בין-לאומיות כמו Mapfre, Telefónica ו-Zara פועלות באל סלוודור.

== נציגויות דיפלומטיות ==
* אל סלוודור מחזיקה בספרד שגרירות במדריד וקונסוליה כללית בברצלונה.<ref></ref>
* ספרד מחזיקה באל סלוודור שגרירות בסן סלוודור.<ref>[http://www.exteriores.gob.es/embajadas/sansalvador/es/Paginas/inicio.aspx Embassy of Spain in San Salvador in (in Spanish)]</ref>
<gallery class="center">
קובץ:Spanish embassy in San Salvador.JPG|שגרירות ספרד בסן סלוודור
קובץ:Consolat de El Salvador a Barcelona - 001.jpg|הקונסוליה הכללית של אל סלוודור בברצלונה
</gallery>

==קישורים חיצוניים==

== הערות שוליים ==